Diari Oficial de la Generalitat Valenciana


Sumari del DOGV 6473, del 04-03-2011 (2011/1946)

Notificació de la sentència dictada en el judici ordinari número 694/2008.
--------------------------------------------------------------------------

### Dades del document

Número de DOGV
:   6473

Data del DOGV
:   04-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1946


Organisme emissor
:   Jutjat de Primera Instància Número 3 d'Elda

Tipus de document
:   Edicte

Notificació de la sentència dictada en el judici ordinari número 694/2008. [2011/1946]  
Judici ordinari 000694/2008  
Part demandant: Bansalease, SA, EFC.  
Part demandada: Hijos de Pérez Laguía, SL; Obdulia Pérez Laguía, Ranipe Gestion, SL; Mario Antonio Pérez Pérez i Hipólito José Pérez Pérez.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 83/2009  
Elda, 3 de juliol de 2009  
Jutjat de Primera Instància i Instrucció número 3 d'Elda.  
Jutge: Ethel Honrubia Gómez.  
Procediment: judici ordinari 694/2008.  
Part demandant: Bansalease, SA, EFC.  
Procurador: el senyor Rico Pérez.  
Lletrat: el senyor Muñoz-Zafrilla Palomares.  
Parts demandades: Hijos de Pérez Laguía, SL (en situació de rebel·lia processal). Ranipe Gestión, SL, (en situació de rebel·lia processal), Obdulia Pérez Laguía (en situació de rebel·lia processal), Mario Antonio Pérez Pérez (en situació de rebel·lia processal) i Hipólito José Pérez Pérez (en situació de rebel·lia processal).  
Antecedents de fet  
Dispositiva  
Estime la demanda interposada pel procurador el senyor Rico Pérez, en nom i representació de la mercantil Bansalease, SA, EFC, contra les mercantils Hijos de Pérez Laguía, SL, Ranipe Gestión, SL, i contra Obdulia Pérez Laguía, Mario Antonio Pérez Pérez i Hipólito José Pérez Pérez; i això amb els pronunciaments següents:  
- Declare resolt el contracte de lísing subscrit entre les parts i condemne els demandats a tornar a l'actora els béns objecte de contracte, anant a compte i càrrec seu totes les despeses que tinguen com a resultat del lliurament i trasllat d'aquest bé al lloc que designe l'actor; si no ho fan voluntàriament, es podrà fer a costa i càrrec seu.  
- Condemne els demandats a indemnitzar l'actora en la quantitat de 14.181,44 euros en concepte de quotes vençudes, més la quantitat de 610,13 euros en concepte d'interessos moratoris pactats i produïts a data 8 de juliol de 2008.  
- Condemne els demandats a pagar a l'actora la quantitat de 19.838,70 euros en concepte d'indemnització de danys i perjudicis.   
- Impose als demandats el pagament de les costes processals.   
Notifiqueu aquesta resolució a les parts.  
Contra aquesta resolució es pot interposar un recurs d'apel·lació dins del termini de cinc dies, comptador des de l'endemà de la notificació de la resolució.   
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la resolució del dia de hui del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis d'aquest Jutjat per a portar a efecte la diligència de notificació de sentència al demandat Hijos de Pérez Laguía, SL, Obdulia Pérez Laguía, Ranipe Gestión, SL, Mario Antonio Pérez Pérez i Hipólito José Pérez Pérez, en parador ignorat.  
Diligència. L'estenc jo, la secretària judicial, per a fer constar que aquest edicte s'ha fixat en el dia de hui al tauler d'anuncis. En done fe.  
Elda, 4 de febrer de 2011.- La secretària judicial: Margarita Requena Plequezuelos.